1. **Ang Paghatag sa Balaod:**
	* **Ang mga Nakadawat sa Balaod (Exodo 19:1–8)**
		+ Ngano man nga gipagawas sa Dios ang Israel gikan sa Egipto? Aron mag-alagad sila kaniya (Ex. 5:1; 7:16; 8:1, 20; 9:1, 13; 10:3). Pinaagi niini, makadawat sila daghang panalangin (lakip ang yuta sa Canaan).
		+ Sa ikatulong bulan pagkagikan nila sa Egipto, sila mitigom sa daplin sa Bukid sa Sinai. Didto gibutang ang sukaranan sa paghimo sa Israel nga usa ka nasod. Naghatag ang Dios og usa ka kasabutan kanila, ug sila misugot (Ex. 19:1–8).
		+ Pagdawat sa kasabutan, unsa may ilang mahimong (Ex. 19:5–6)?)?
			1. BALAAN NGA KATAWHAN – Magpakabalaan ug magpadayag sa kinaiya sa Dios
			2. GINGHARIAN SA MGA SASERDOTE – Magdala sa ubang mga tawo paingon sa Dios ug magatudlo sa Iyang mga balaod
			3. PINASAHING BAHANDI SA DIOS – Ang Israel mahimong kasangkapan aron pasaygon ang kalibutan sa kahibalo mahitungod sa Dios
	* **The Law Giver (Exodus 19:9-25)**
		+ Ang pagpadayag sa Balaod sa Sinai usa ka kahibulongan ug makalilisang nga kasinatian (Heb. 12:18–21). Wala’y andam niining matang sa panghitabo. Busa gikinahanglan nga maghinlo ang katawhan ug magpabilin sa husto nga gilay-on aron dili sila malaglag sa himaya sa Dios (Ex. 19:10–12).
		+ Ngano man kinahanglan ang maong pagpangandam?
		+ Tungod kay ang mga pulong nga isulti sa Dios pagpadyag sa Iyang kaugalingong kinaiya. Ang pagtuman niini mao ang kinabuhi; ang pagsupak niini mao ang kamatayon. Kinahanglan nga masabtan sa Israel ang kabug-at ug kahulugan sa “mga pulong sa kasabutan, ang Napulo ka mga Sugò” (Ex. 34:28).
		+ Bisan pa sa makalilisang nga presentasyon, ang Balaod nagapadayag sa labing maayong kinaiya sa Dios: gugma (Rom. 13:10).
	* **Ang Napulo ka mga Sugò (Exodo 20:1–17)**
* Gisugdan sa Dios ang Balaod pinaagi sa pagpahimangno sa katuyoan niini: “Gipagawas ko kamo gikan sa sala, busa kini ang angay ninyo buhaton karon” (Ex. 20:2). Ang pagtuman sa Balaod mao ang tubag sa kaluwasan. Kini tubag sa gugma nga nadawat.
* “Ang gugma mao ang pagtuman sa balaod” (Rom. 13:10)
* Gugma sa Dios (Deut. 6:5; Ex. 20:3–11): Pagsimba ug pagtahod sa Dios nga walay lain ipuli; pagrespeto sa Ngalan ug kinaiya sa Dios; pagtahod sa adlaw nga ipapahulay
* Gugma sa isigkatawo (Lev. 19:18; Ex. 20:12–17): Pagrespeto sa ginikanan; kinabuhi; kaminyoon; kabtangan sa uban; dungog sa uban; ug kaugalingon.
1. **Ang Kahulugan sa Balaod:**
	* **Mga Gimbuhaton sa Balaod.**
		+ Unsa man ang mga gimbuhaton sa Balaod?
		+ Nagapugong sa dautan (Sal. 119:104)
		+ Nagahatag kaalam (Deut. 4:6)
		+ Nagahatag kagawasan (James 2:12)
		+ Nagahatag kalinaw (Sal. 119:165)
		+ Nagahatag kalampusan (Josh. 1:8)
		+ Nagapadayag sa sala (Rom. 7:7)
		+ Nagadala ngadto kang Kristo (Gal. 3:24)
		+ Dili ang kaluwasan ang gimbuhaton sa Balaod (Gal. 2:16). Ang Balaod sama sa espiyo nga nagapakita sa atong mga sala (James 1:23–25).
		+ Ang pagbungkag sa espiyo dili makatangtang sa bahò; ang pagpakabuta usab dili makatabang. Apan kung wala ang “espiyo” [balaod], dili nato mailhan nga hugaw ta, ug wala ta mangita sa “panyo” [si Kristo] aron limpyohan ta.
		+ Ang Biblia klaro: Maayo ang Balaod (Rom. 7:12); kalipay ang pagpamalandong niini (Sal. 1:2).
		+ “Pagkahigugma ko sa imong balaod! Ginapanamkon ko kini adlaw ug gabii” (Sal. 119:97).
	* **Ang Balaod Ingon nga Saad.**
		+ “Ug iyang gideklarar kaninyo ang iyang kasabutan, nga iyang gisugo nga buhaton ninyo, ANG NAPULO KA PULONG, ug iyang gisulat kini sa duha ka lapyahan nga bato” (Deut. 4:13)
		+ Sa Hebreohanon, ang Napulo ka mga Sugò gitawag nga “napulo ka pulong” (Ex. 34:28; Deut. 4:13; Deut. 10:4).
		+ Unsa may kahulugan kung moingon ta, “Gihatag nako ang akong pulong”?
		+ Wala man tay gihatag nga butang, apan nagsaad kita. Nagsaad nga buhaton nato ang gisaad.
		+ Ang pulong nga Hebreohanon “dabar” mahimong “pulong” o “saad.”
		+ Pananglitan: “Walay usa nga napakyas sa iyang mga pulong [dabar] sa tanang maayo niyang mga saad [dabar], nga iyang gisaad pinaagi kang Moises” (1 Hari 8:56).
		+ Busa, ang Napulo ka Sugò mao ang napulo ka saad sa Dios alang kanato, aron magiyahan ta sa husto nga dalan..
	* **Ang Balaod Ingon nga Katuyoan (End).**
		+ Ang pulong nga “kataposan” sa balaod nga gigamit ni Pablo sa Roma 10:4 mao ang “telos.” Unsa may kahulogan niini?
		+ Ang panguna nga kahulugan mao: ang tumong, limit, o katuyoan.
		+ Sa ubang kahulugan: katapusan, konklusyon, resulta. Ang kahulogan magdepende sa konteksto.
		+ Kung hubaron nga “Si Kristo mao ang pagtapos sa Balaod” – pasabot nga wala na ang balaod human sa kamatayon ni Kristo. Busa, wala na puy sala. Apan kini magkontra sa gisulti ni Pablo sa Rom. 7:7.
		+ Kung hubaron nga “Si Kristo mao ang katuyuan sa Balaod” – kini angay, kay ang Balaod nagpadayon ug nagadala ngadto kang Kristo (Rom. 3:31; Gal. 3:24)..